NOLĪGUMS STARP LIELBRITĀNIJAS UN ZIEMEĻĪRIJAS APVIENOTĀS KARALISTES VALDĪBU UN EIROPAS ATOMENERĢIJAS KOPIENU PAR SADARBĪBU DROŠĀ KODOLENERĢIJAS IZMANTOŠANĀ MIERMĪLĪGIEM MĒRĶIEM

EIROPAS ATOMENERĢIJAS KOPIENA (EURATOM), turpmāk – “Kopiena”,

no vienas puses, un

LIELBRITĀNIJAS UN ZIEMEĻĪRIJAS APVIENOTĀS KARALISTES VALDĪBA, turpmāk – “Apvienotā Karaliste”,

no otras puses,

un turpmāk kopā – “Puses” un atsevišķi – “Puse”,

ŅEMOT VĒRĀ, ka Apvienotā Karaliste, Eiropas Savienība (“Savienība”) un Kopiena 2020. gada 24. janvārī noslēdza Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) un ka Apvienotā Karaliste 2020. gada 31. janvārī 23:00 GMT un 00:00 CST uz šā pamata izstājās no Savienības,

ŅEMOT VĒRĀ, ka Izstāšanās līguma IX sadaļā ir paredzēti ar Euratom saistīti atdalīšanās jautājumi,

ATZĪMĒJOT, ka Savienība un Apvienotā Karaliste ir vienojušās par Politisko deklarāciju, kurā izklāstīts Savienības un Apvienotās Karalistes turpmāko attiecību satvars pēc Apvienotās Karalistes izstāšanās,

ATZĪSTOT Kopienas un Apvienotās Karalistes integrācijas līmeni kodoljomā,

ATZĪSTOT, ka Apvienotā Karaliste, Kopiena un tās dalībvalstis ir sasniegušas salīdzinoši augstu līmeni kodolenerģijas izmantošanā miermīlīgiem mērķiem, ko paredz to attiecīgie normatīvie akti par kodolgarantijām un kodoldrošību, sabiedrības veselību, kodoldrošumu, aizsardzību pret radiāciju, radioaktīvo atkritumu un lietotās kodoldegvielas apsaimniekošanu un vides aizsardzību,

ATZĪMĒJOT Apvienotās Karalistes apņemšanos attīstīt un izmantot kodolenerģiju savas diversificētās mazoglekļa energoresursu struktūras ietvaros,

VĒLOTIES izstrādāt vienošanos par ilgtermiņa sadarbību miermīlīgā un ar sprādzienierīcēm nesaistītā kodolenerģijas izmantošanā prognozējamā un praktiskā veidā, ņemot vērā to attiecīgo kodolenerģijas programmu vajadzības un veicinot tirdzniecību, pētniecību un izstrādi, un citas sadarbības darbības starp Apvienoto Karalisti un Kopienu,

ATZĪSTOT, ka Apvienotā Karaliste un Kopiena gūst labumu no to sadarbības kodolenerģijas izmantošanā miermīlīgiem mērķiem,

VĒLREIZ APSTIPRINOT Pušu apņemšanos nodrošināt, ka starptautiskā kodolenerģijas attīstība un izmantošana miermīlīgiem mērķiem veicina kodolieroču neizplatīšanas mērķa sasniegšanu,

VĒLREIZ APSTIPRINOT Apvienotās Karalistes, Kopienas un tās dalībvalstu atbalstu Starptautiskās Atomenerģijas aģentūras (“SAEA”) un SAEA garantiju sistēmas mērķiem, kā arī to vēlmi sadarboties, lai nodrošinātu tās nepārtrauktu efektivitāti,

IEVĒROJOT, ka Apvienotā Karaliste un visas Kopienas dalībvalstis ir puses Kodolieroču neizplatīšanas līgumā, kas pieņemts Vašingtonā, Londonā un Maskavā 1968. gada 1. jūlijā un stājās spēkā visur 1970. gada 5. martā (“KNL”),

VĒLREIZ APSTIPRINOT Pušu atbalstu KNL mērķiem un to vēlmi veicināt vispārēju pievienošanos KNL,

ATGĀDINOT par Apvienotās Karalistes, Kopienas un tās dalībvalstu stingro apņemšanos attiecībā uz kodolieroču neizplatīšanu, tostarp saistīto kodolgarantiju un eksporta kontroles režīmu stiprināšanu un efektīvu pielietošanu, saskaņā ar kuriem jāveic sadarbība kodolenerģijas miermīlīgas izmantošanas jomā starp Apvienoto Karalisti un Kopienu,

ATZĪSTOT, ka Apvienotā Karaliste kā kodolieroču valsts saskaņā ar KNL ir brīvprātīgi noslēgusi Nolīgumu starp Lielbritānijas un Ziemeļīrijas Apvienoto Karalisti un Starptautisko Atomenerģijas aģentūru par garantiju piemērošanu Lielbritānijas un Ziemeļīrijas Apvienotajā Karalistē saistībā ar Līgumu par kodolieroču neizplatīšanu (SAEA INFCIRC/951) un minētā nolīguma papildprotokolu (SAEA INFCIRC/951/Add.1), kas abi pieņemti Vīnē 2018. gada 7. jūnijā un kas stājās spēkā 2020. gada 31. decembrī 23:00 GMT (turpmāk kopā – “Apvienotās Karalistes un SAEA kodolgarantiju nolīgums”),

ATZĪMĒJOT, ka kodolgarantijas piemēro visās Kopienas dalībvalstīs saskaņā ar Eiropas Atomenerģijas kopienas dibināšanas līgumu (“Euratom līgums”) un atbilstoši kodolgarantiju nolīgumiem, kas noslēgti starp Kopienu, tās dalībvalstīm un SAEA,

ATGĀDINOT par Apvienotās Karalistes, Kopienas un tās dalībvalstu stingro apņemšanos par kodolmateriālu drošu izmantošanu kā pusēm Konvencijā par kodolmateriālu fizisko aizsardzību, kas pieņemta Vīnē un Ņujorkā 1980. gada 3. martā un kas stājās spēkā visur 1987. gada 8. februārī, un minētās konvencijas grozījumiem, kas izdarīti Vīnē 2005. gada 8. jūlijā un kas stājās spēkā visur 2016. gada 8. maijā (turpmāk kopā – “grozītā CPPNM”),

ATZĪMĒJOT, ka Apvienotā Karaliste un visas Kopienas dalībvalstis ir Kodolmateriālu piegādātāju valstu grupas dalībnieces,

ATZĪMĒJOT, ka jāņem vērā saistības, ko Apvienotā Karaliste un ikviena Kopienas dalībvalsts uzņēmušās Kodolmateriālu piegādātāju valstu grupā,

ATZĪSTOT, ka šis nolīgums neskar Nolīgumu starp Lielbritānijas un Ziemeļīrijas Apvienoto Karalisti, Vācijas Federatīvo Republiku un Nīderlandes Karalisti par sadarbību gāzes centrifūgu procesa bagātināta urāna ražošanai izstrādē un izmantošanā, kas pieņemts 1970. gada 4. martā Almelo, un Nolīgumu starp Lielbritānijas un Ziemeļīrijas Apvienotās Karalistes, Nīderlandes Karalistes, Vācijas Federatīvās Republikas un Francijas Republikas valdību par sadarbību centrifūgu tehnoloģijas jomā, kas pieņemts 2005. gada 12. jūlijā Kārdifā,

VĒLREIZ APSTIPRINOT Apvienotās Karalistes, Kopienas un tās dalībvalstu atbalstu starptautiskajām konvencijām par kodoldrošumu, radioaktīvo atkritumu un lietotās kodoldegvielas apsaimniekošanu, kodolnegadījumu operatīvu izziņošanu un palīdzību avārijsituācijās,

VĒLREIZ APSTIPRINOT Pušu apņemšanos par kodolmateriālu un iekārtu drošu izmantošanu un cilvēku un vides aizsardzību pret jonizējošā starojuma kaitīgo ietekmi, to, cik svarīgi starptautiskajai sabiedrībai ir nodrošināt drošu, labi pārvaldītu un videi nekaitīgu kodolenerģijas izmantošanu, un to, cik svarīga ir divpusējā un daudzpusējā sadarbība efektīvu kodoldrošuma pasākumu nodrošināšanā un šādu pasākumu uzlabošanai,

ATZĪSTOT kodoldrošuma pastāvīgas uzlabošanas principu un abu Pušu vadošo lomu šajā jomā, kas ietver augstu standartu veicināšanu visā pasaulē, un atzīstot to, cik katrai Pusei ir svarīgi uzturēt augstu kodoldrošuma līmeni,

ŅEMOT VĒRĀ to, cik svarīga Pusēm ir zinātniskā un tehnoloģiskā kodolskaldīšanas un kodolsintēzes pētniecība gan enerģijas, gan ar enerģiju nesaistītiem lietojumiem, un to abpusējo ieinteresētību sadarboties šajā jautājumā,

VĒLREIZ APSTIPRINOT, ka, parakstot Nolīgumu par ITER Starptautiskās kodoltermiskās enerģijas organizācijas izveidi ITER projekta kopīgai īstenošanai (1), Kopiena ir apņēmusies piedalīties ITER projekta (“ITER”) būvniecībā un tā turpmākā ekspluatācijā, Kopienas ieguldījumu pārvalda ar ITER un kodolsintēzes enerģētikas attīstības vajadzībām izveidotā Eiropas kopuzņēmuma (“kopuzņēmums Fusion for Energy”) starpniecību, kas izveidots ar Padomes Lēmumu 2007/198/Euratom (2),

ŅEMOT VĒRĀ, ka īpaši noteikumi attiecībā uz Apvienotās Karalistes dalību ITER projektā vai citos pasākumos ar kopuzņēmuma Fusion for Energy starpniecību, un Apvienotās Karalistes kā asociētās valsts dalību Kopienas pētniecības un mācību programmā, tostarp finansiālo ieguldījumu, tiek noteikti atsevišķi,

ATZĪSTOT pamatprincipu par preču, produktu un kapitāla brīvu apriti, kā arī speciālistu nodarbinātības brīvību Kopienas iekšējā kopējā kodolenerģijas tirgū,

ATZĪSTOT, ka šim nolīgumam būtu jāatbilst Savienības un Apvienotās Karalistes starptautiskajām saistībām saskaņā ar Pasaules Tirdzniecības organizācijas nolīgumiem,

ATKĀRTOTI UZSVEROT Apvienotās Karalistes un Kopienas dalībvalstu saistības pret to divpusējiem nolīgumiem par kodolenerģijas izmantošanu miermīlīgiem mērķiem,

IR VIENOJUŠĀS PAR TURPMĀKO.

1. Ja Pusēm ir kopīgas intereses un ciktāl uz tām attiecas to attiecīgās pētniecības un izstrādes programmas un darbības, Puses sadarbojas savā starpā un ar to aģentūrām pētniecības un izstrādes jomā attiecībā uz kodolenerģijas izmantošanu miermīlīgiem mērķiem, kas ietver gan elektroenerģijas ražošanu, gan ar to nesaistītus lietojumus, tostarp kodolsintēzes enerģētikas attīstību. Puses vai, attiecīgi, to aģentūras var atļaut zinātniekiem un organizācijām no visām pētniecības nozarēm, tai skaitā no universitātēm, laboratorijām un privātā sektora, piedalīties šādā sadarbībā. Puses saskaņā ar to attiecīgajiem normatīvajiem aktiem cenšas veicināt šādu sadarbību starp personām šajā jomā.

Съставено в Брюксел и Лондон на тридесети декември две хиляди и двадесета година.

Hecho en Bruselas y Londres, el treinta de diciembre de dos mil veinte.

V Bruselu a v Londýně dne třicátého prosince dva tisíce dvacet.

Udfærdiget i Bruxelles og London, den tredivte december to tusind og tyve.

Geschehen zu Brüssel und London am dreißigsten Dezember zweitausendzwanzig.

Kahe tuhande kahekümnenda aasta detsembrikuu kolmekümnendal päeval Brüsselis ja Londonis.

Έγινε στις Βρυξέλλες και στο Λονδίνο, στις τριάντα Δεκεμβρίου δύο χιλιάδες είκοσι.

Done at Brussels and London on the thirtieth day of December in the year two thousand and twenty.

Fait à Bruxelles et à Londres, le trente décembre deux mille vingt.

Arna dhéanamh sa Bhruiséil agus i Londain, an tríochadú lá de mhí na Nollag an bhliain dhá mhíle fiche.

Sastavljeno u Bruxellesu i Londonu tridesetog prosinca godine dvije tisuće dvadesete.

Fatto a Bruxelles e Londra, addì trenta dicembre duemilaventi.

Briselē un Londonā, tūkstoši divdesmitā gada trīsdesmitajā decembrī.

Priimta du tūkstančiai dvidešimtų metų gruodžio trisdešimtą dieną Briuselyje ir Londone.

Kelt Brüsszelben és Londonban, a kétezer-huszadik év december havának harmincadik napján.

Magħmul fi Brussell u Londra, fit-tletin jum ta’ Diċembru fis-sena elfejn u għoxrin.

Gedaan te Brussel en Londen, dertig december tweeduizend twintig.

Sporządzono w Brukseli i Londynie dnia trzydziestego grudnia roku dwa tysiące dwudziestego.

Feito em Bruxelas e em Londres, em trinta de dezembro de dois mil e vinte.

Întocmit la Bruxelles și la Londra la treizeci decembrie două mii douăzeci.

V Bruseli a Londýne tridsiateho decembra dvetisícdvadsať.

V Bruslju in Londonu, tridesetega decembra dva tisoč dvajset.

Tehty Brysselissä ja Lontoossa kolmantenakymmenentenä päivänä joulukuuta vuonna kaksituhattakaksikymmentä.

Som skedde i Bryssel och i London den trettionde december år tjugohundratjugo.